CELEX: 21987A0207(03)
Language: fi
Date: 1982-09-29 00:00:00
Title: Lisäpöytäkirja Eurooppalaiseen sopimukseen ihmisestä peräisin olevien, sairauden hoitoon tarkoitettujen aineiden vaihdosta

Avis juridique important

|

21987A0207(03)

Lisäpöytäkirja Eurooppalaiseen sopimukseen ihmisestä peräisin olevien, sairauden hoitoon tarkoitettujen aineiden vaihdosta  

Virallinen lehti nro L 037 , 07/02/1987 s. 0029 - 0029 Suomenk. erityispainos Alue 11 Nide 11 s. 0374  Ruotsink. erityispainos Alue 11 Nide 11 s. 0374 

LISÄPÖYTÄKIRJA EUROOPPALAISEEN SOPIMUKSEEN ihmisestä peräisin olevien, sairauden hoitoon tarkoitettujen aineiden vaihdostaEUROOPAN NEUVOSTON JÄSENVALTIOT,ihmisestä peräisin olevien, sairauden hoitoon tarkoitettujen aineiden vaihdosta 15 päivänä joulukuuta 1958 tehdyn eurooppalaisen sopimuksen (jäljempänä "sopimus") sopimuspuolet, jotkaottavat huomioon sopimuksen 5 artiklan 1 kohdan määräykset, joiden mukaan "sopimuspuolet toteuttavat kaikki tarvittavat toimenpiteet vapauttaakseen muiden osapuolten niiden käyttöön antamat sairauden hoitoon tarkoitetut aineet kaikista tuontitulleista",katsovat, että Euroopan talousyhteisön jäsenvaltioiden osalta sitoumus myöntää tämä vapautus kuuluu mainitun yhteisön, jolla on tarvittavat valtuudet tässä asiassa perustamissopimuksensa mukaisesti, toimivaltaan, jakatsovat sen vuoksi, että sopimuksen 5 artiklan 1 kohdan soveltamiseksi Euroopan talousyhteisön olisi voitava olla sopimuksen sopimuspuoli,OVAT SOPINEET SEURAAVAA:1 artikla Euroopan talousyhteisö voi tulla sopimuksen sopimuspuoleksi allekirjoittamalla sen. Yhteisön osalta sopimus tulee voimaan allekirjoittamista seuraavan kuukauden ensimmäisenä päivänä.2 artikla 1. Tämä lisäpöytäkirja on avoinna sopimuksen sopimuspuolten hyväksymistä varten. Se tulee voimaan sitä päivämäärää seuraavan kuukauden ensimmäisenä päivänä, jolloin viimeinen sopimuspuoli on tallettanut hyväksymiskirjansa Euroopan neuvoston pääsihteerin huostaan.2. Tämä lisäpöytäkirja tulee kuitenkin voimaan kahden vuoden kuluttua päivästä, jona se avattiin hyväksymistä varten, jollei joku sopimuspuolista ole esittänyt vastalausetta sen voimaantulemiselle. Jos tällainen vastalause on esitetty, sovelletaan tämän artiklan 1 kohdan määräyksiä.3 artikla Tämä lisäpöytäkirja on voimaantulopäivästään alkaen erottamaton osa sopimusta. Tästä päivästä alkaen mikään valtio ei voi tulla sopimuksen sopimuspuoleksi tulematta samalla lisäpöytäkirjan sopimuspuoleksi.4 artikla Euroopan neuvoston pääsihteeri ilmoittaa Euroopan neuvoston jäsenvaltioille, kaikille sopimukseen liittyneille valtioille sekä Euroopan talousyhteisölle kaikista 2 artiklan mukaisesti jätetyistä hyväksymisistä tai vastalauseista sekä tämän lisäpöytäkirjan 2 artiklan mukaisesta voimaantulosta.Pääsihteeri ilmoittaa Euroopan talousyhteisölle myös kaikista sopimusta koskevista toimenpiteistä, ilmoituksesta tai tiedoksiannosta.Tehty Strasbourgissa 29 päivänä syyskuuta 1982 ranskan ja englannin kielellä ja avoinna hyväksymistä varten 1 päivänä tammikuuta 1983. Molemmat tekstit ovat yhtä todistusvoimaiset, ja ne talletetaan yhtenä kappaleena Euroopan neuvoston arkistoon. Euroopan neuvoston pääsihteeri toimittaa niistä oikeaksi todistetut jäljennökset kaikille Euroopan neuvoston jäsenvaltioille, kaikille sopimukseen liittymään kutsutuille valtioille ja Euroopan talousyhteisölle.